Pedion tou Areos

37° 59′ 34.21″ N 23° 44′ 11.45″ O (mapo) La Pedion tou Areos aŭ Pedion Areos (greke Πεδίον του Άρεως aŭ Πεδίον Άρεως, prononce [peˈðion tu ˈareos], signife Kampo de Ares, koresponde al la franca Champ de Mars kaj la antikvromia Campus Martius) estas unu el la plej grandaj publikaj parkoj en Ateno, Grekio. Ĝi estas ankaŭ la nomo de pli ampleksa kvartalo. La parko estis desegnita en 1934 kaj ties celo estis honori la heroojn de la Greka Revolucio de 1821, 21 el kiuj estas montritaj en marmoraj bustoj staraj en la parko.